Som svar til Jakob.

Hej Jakob. Tak for tilbagemelding. Normalt gider jeg ikke fylde specs på anmeldelserne fordi de er så nemme at finde til på producentens hjemmeside – i Beoplay E8 V3's tilfælde så er det Bluetooth 5.1 med aptX (kun på Android) og AAC – ikke HD.

Jeg vil nødigt sende dig ud efter Gen1, da det er lang tid siden, jeg har hørt dem. Men dengang for flere år siden imponerede lyden, men ikke batterilevetiden. Ved ærlig talt ikke hvordan de klarer sig mod mere moderne modeller. Sony WF-1000XM3 er en stærk konkurrent på lyden og de er noget billigere. Jeg er også begejstret for Libratone Track Air+ der måske ikke er forrygende på alle parametre, men giver ret god lyd og gode funktioner til en anstændig pris.

Håber det giver dig lidt at arbejde videre med ... :-)